ÕPPEKORRALDUS SEOSES COVID-19 LEVIKU TÕKESTAMISEGA

ÜLDISED PÕHIMÕTTED

* Vaktsineerimine on parim viis viiruse tõkestamiseks ning iseenda ja oma kaaslaste kaitsmiseks.
* Kooli vaktsineerimata töötajatel tuleb kord nädalas teha antigeeni kiirtest.
* Täielikult vaktsineeritud töötajad ei pea COVID-19 haigega lähikontaktis olnuna karantiini jääma. Vaktsineerimata töötajad peavad haridusasutuses toimunud lähikontakti korral tegema esmalt kiirtesti ning mitte varem kui 72-tunnise vahega PCR-testi. Negatiivse PCR-testi tulemuse korral pole karantiin vajalik.
* Mistahes haigustunnuste esinemisel tuleb kõigil, ka vaktsineeritutel jääda koju ning võtta ühendust oma perearstiga, kes suunab vajadusel PCR-testile.
* Viiruse tõkestamisel on tähtsal kohal kätepesu, võimalikult ohutu aevastamine ja nuuskamine, pindade ja ühiskasutatavate esemete asjatu katsumise vältimine ning nende puhastamine.
* Siseruumides, kus distantsi hoidmine ei ole võimalik, soovitame kanda maski.

MIDA TEHA COVID-19 HAIGUSJUHTUMI KORRAL

* Mistahes haigustunnuste korral tuleb jääda koju ja võtta edasiste suuniste saamiseks ühendust oma perearstiga, kes suunab vajadusel SARS-CoV-2- testi tegema.
* Kui haigustunnused ilmnevad lasteaias viibides, tuleb sellest teavitada lasteaia direktorit.
* Haigestunud töötaja saadetakse koju ja haigestunud laps on lapsevanema saabumiseni, õpetaja järelvalve all, selleks sobivas ruumis.
* Kerge nohu või köhaga võib lasteaias viibida siis, kui haigustunnuste päritolu on teada, näiteks on inimene paranenud mõnest hooajalisest nakkushaigusest, tema enesetunne on üldiselt hea, aga jäänud on kerge jääkköha või -nohu. Samuti juhul, kui on tegemist allergilise seisundiga.
* Kui lähikontakt COVID-19 viiruse kandjaga toimus lasteaias, ei pea haigustunnusteta ja täielikult vaktsineeritud töötajad jääma karantiini ega end ka testima .
* Täielikult vaktsineerimata töötajatele kehtib lasteaias saadud lähikontakti korral lihtsustatud karantiini kord:
	+ Esimesel võimalusel tuleb teha kiirtest lasteaias meditsiinitöötaja järelvalvel.
	+ Kui kiirtesti tulemus on negatiivne ja haigustunnused puuduvad, tohib jätkata lasteaias töötamist.
	+ Kui kiirtest on positiivne, tuleb jääda karantiini.
	+ Mitte varem kui 72 tundi pärast kiirtesti tuleb teha PCR-test Kui PCR-testi tulemus on negatiivne, tohib töötaja asuda tööle.
	+ Kui test osutub positiivseks, tuleb kohe jääda karantiini.

ÜLDISED KARANTIINIREEGLID

* Lähikontaktsena peavad karantiini jääma:
	+ haigustunnustega inimesed;
	+ positiivse kiirtesti tulemuse saanud inimesed kuni PCR-testi tulemuse teadasaamiseni;
	+ inimesed, kellel on diagnoositud COVID-19 haigus.
* Lähikontaktsena ei pea karantiini jääma haigustunnusteta:
	+ lasteaialapsed
	+ inimesed, kelle vaktsineerimiskuur on lõpetatud, st et neil on kehtiv COVID-tõend;
	+ inimesed, kes on viimase kuue kuu jooksul koroonahaiguse läbi põdenud ning kelle arst on terveks tunnistanud;
	+ inimesed, kes on haiguse läbipõdemise järel saanud ühe doosi vaktsiini ning saavutanud maksimaalse kaitse;
	+ inimesed, kes on pärast esimest vaktsiini - doosi haigestunud koroonahaigusesse ning kelle arst on terveks tunnistanud.

KÜLALISED

* Lasteaia hoonetesse ei tohi üldjuhul lubada kolmandaid isikuid, kes ei viibi hoones õppe- või huvitegevuse eesmärgil, sh lapsevanemaid.
* Põhjendatud vajaduse korral võib hoonesse lubada külalisi, kes tõendavad, et on:
	+ vaktsineerimiskuuri läbinud või
	+ COVID-19 haiguse läbi põdenud või
	+ kuni 48 tundi varem teinud antigeeni kiirtesti või kuni 72 tundi varem PCR-testi, mille tulemus on negatiivne.